Document ID: 31992R0293

ΚΑΝΟΝΙΣΜΟΣ (ΕΟΚ) αριθ. 293/92 ΤΗΣ ΕΠΙΤΡΟΠΗΣ της 6ης Φεβρουαρίου 1992 για διόρθωση των διατυπώσεων στην αγγλική, γερμανική, ολλανδική, δανική και ισπανική του κανονισμού (ΕΟΚ) αριθ. 920/89 όσον αφορά την παρουσίαση των καρότων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (2), και ιδίως το άρθρο 2 παράγραφος 2,
Εκτιμώντας:
ότι ο κανονισμός (ΕΟΚ) αριθ. 920/89 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 292/92 (4), καθόρισε στο παράρτημα Ι τους κανόνες ποιότητας για τα καρότα- ότι διαπιστώθηκε διαφορά στη σύνταξη μεταξύ διαφόρων γλωσσικών διατυπώσεων και συνεπώς πρέπει να διορθωθούν οι εν λόγω διατυπώσεις-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Διορθώνεται το παράρτημα Ι του κανονισμού (ΕΟΚ) αριθ. 920/89.
Η διόρθωση αφορά τις διατυπώσεις στην αγγλική, γερμανική, ολλανδική, δανική και ισπανική.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Φεβρουαρίου 1992.

Labels: 7
3
17